armvectores/hy_wikipedia_2023 huggingface dataset:
(2744) Բիրգիտա

(2744) Բիրգիտա (անգլ.՝ Birgitta), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1975 թվականի սեպտեմբերի 4-ին Կլաս-Ինգվար Լագերկվիստի կողմից Կվիստաբերգում։
Միջին հեռավորությունը Արեգակից կազմում է 2,30254 ա. մ., առավելագույնը մոտենում է 1,5402 ա. մ. հեռավորության վրա և հեռանում 3,0649 ա. մ.։ Արեգակի շուրջ մեկ ամբողջական պտույտ է կատարում 1276,17 երկրային օրվա ընթացքում, իր ուղեծրով շարժվելով միջինում 0,282094 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,75° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2744) Բիրգիտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիմոն Գըլճյան

Սիմոն Գըլճյան (փետրվարի 16, 1848(1848-02-16), Թոքաթ - մարտի 14, 1922(1922-03-14)), հայ բժիշկ։


== Կենսագրություն ==
Գրվում է նաև Գըլըճյան տարբերակով։ Ծնվել է 1848 թվականի փետր­վա­րի 16-ին, Սեբաստիա նահանգի Եվդոկիա գավառի կենտրոն Եվդոկիա քաղաքում։ Մանուկ հասակում կորցրել է հորը և մոր հոգատարությամբ դաստիարակվել։ Մայրը ամերիկացի միսիոներ վերապատվելի դոկտոր Հենրի Ջոնվան Լեննեփի քարոզների ազդեցության տակ հարել է ավետարանականությանը, կարդալ սովորել, սակայն նա ևս վաղաժամ մահացել է։ Երկու որբերը մնացել են քեռու խնամքին։ Շուտով Սիմոնը Վան Լեննեփի խորհրդով սովորել է ամերիկացի միսիոներների Մարզ­վանի Անատոլիա քոլեջում, այնուհետև՝ նույն քոլեջի աստվածաբանական բաժնում։
Ավարտելուց հետո դարձել է քարոզիչ և մի քանի տարի ձիով գյուղեգյուղ ճամփորդելով ծառայել է ավետարանականության քարոզչության։
Մի քանի տարի հետո դարձյալ դոկտոր Հենրի Ջոնվան Լեննեփի օժանդակությամբ մեկնել է ԱՄՆ` բարձ­րա­գույն կրթու­թյուն ստա­նա­լու։
Այս­տեղ ավար­տել է Բոս­տո­նի բարձ­րա­գույն վար­ժա­րա­նը և Ֆի­լա­դել­ֆի­ա­յի հա­մալ­սա­րա­նի բժշկա­կան ֆա­կուլ­տե­տը։ Այ­նու­հե­տև տե­ղա­փոխ­վել է Անգ­լիա և 9 ամիս Լոն­դո­նի հի­վան­դա­նոց­նե­րում աշ­խա­տել։
Վե­րա­դառ­նա­լով Կ. Պո­լիս, Օս­մա­նյան կայ­սե­րա­կան բժշկա­կան վար­ժա­րա­նում քննու­թյուն է հանձ­նել և բժշկի վկա­յա­կան ստա­ցել։ Կ. Պոլ­սում ամուս­նա­ցել է զմյուռ­նի­ա­ցի Լու­սի Կա­րա­պե­տյա­նի հետ և վե­րա­դար­ձել իր ծննդա­վայր Եվ­դո­կիա։ 1880-ական թվա­կան­նե­րից Եվ­դո­կի­ա­յում բժիշկ է աշ­խա­տել։
Լի­նե­լով գա­ղա­փա­րա­կան մարդ, այս­տեղ ևս շա­րու­նա­կել է զբաղ­վել հո­գև­որ կյան­քով, մե­ծա­հա­սակ­նե­րի հա­մար կար­դա­ցել կի­րակ­նօ­րյա դա­սա­խո­սու­թյուն­ներ։
Իր ար­ժա­նի տեղն է ու­նե­ցել Եվ­դո­կի­այ­ի Ավե­տա­րա­նա­կան եկե­ղե­ցու պատ­մու­թյան մեջ։ Եղել է սիր­ված և հարգ­ված բժիշկ ինչ­պես քրիս­տո­նյա­նե­րի, այն­պես էլ մահ­մե­դա­կան­նե­րի ու հրե­ա­նե­րի շրջա­նում։ Պատ­մել են, որ աղ­քատ­նե­րին բու­ժել է ձրի, հա­ճախ դե­ղե­րը նրանց տվել է անվ­ճար, եր­բեմն էլ նույ­նիսկ սննդի փող է տվել։ Օրե­րից մի օր հե­ղա­փո­խա­կան­ներն առև­ան­գել են նրան։ Կի­նը, փրկա­գին վճա­րե­լով, ազա­տել է։ Այդ դեպ­քից հե­տո բժիշկն ան­մի­ջա­պես հե­ռա­ցել է Եվ­դո­կի­ա­յից` կառավարությանը հայերի անուններ հայտնելու պարտավորված չլինելու և նրանց ձերբակալության պատճառ չդառնալու համար։
Տեղափոխվել է ԱՄՆ և մի քանի տարի բժիշկ աշխատելուց հետո կրկին վերադարձել Եվդոկիա։
1903 թվականի հոկտեմբերին ընտանիքով վերջնականապես տեղափոխվել է ԱՄՆ և հաստատվել Ֆրեզ­նո քաղաքից 5 մղոն հեռու գտնվող մի ագարակում։ Ծառայել է Ֆրեզնոյի Հայ Երիցական եկեղեցու հոգևոր հովիվ։
Մահացել է 1922 թվականի մար­տի 14-ին՝ 74 տարեկանում։


== Գրականություն ==
Մեզպուրեան Արթօ, Հայ եւ ծագումով հայ բժիշկներ։ Այբուբենական համառօտ անուանացանկ (16881940), Իսթանպուլ, 1940։
Ալպօյաճեան Ա., Պատմութ իւն Եւդոկիոյ հայոց, Գահիրէ, 1952։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Անդրեա Պալլադիո

Անդրեա Պալլադիո (իտալերեն՝ Andrea Palladio, իսկական անունը՝ Անդրեա դի Պիետրո, իտալերեն՝ Andrea di Pietro, ոչ վաղ քան նոյեմբերի 8, 1508 և ոչ ուշ քան նոյեմբերի 30, 1508, Պադովա, Վենետիկի հանրապետություն - մոտ օգոստոսի 19, 1580, Վինչենցա, Վենետո, Իտալիա), իտալացի ճարտարապետ։


== Կենսագրություն ==

Ապրել և ստեղծագործել է հիմնականում Վիչենցայում և Վենետիկում։ Ստեղծել է հասարակական, պաշտամունքային, բնակելի շենքերի բազմազան տիպեր, որոնք առանձնանում են ճարտարապետական լուծումների կատարելությամբ, ճակատի և հատակագծի բնական կապով, արտաքին ծավալներն ու ինտերիերները միասնական ամբողջության մեջ միավորող օրդերային կոմպոզիցիաների («փոքր օրդեր», մի քանի հարկ ընդգրկող «մեծ օրդեր» և այլն) ճկուն, հնարամիտ կիրառման հարստությամբ, կառույցը շրջապատին ներդաշնակելու ձգտումով (Պալացցո Վալմարանա, սկսվել է 1566 թվականին, «Օլիմպիկո» թատրոնը, 1580–1585, ավարտել է ճարտարապետ Վ․ Սկամոցցին, երկուսն էլ՝ Վիչենցայում, «Ռոտոնդա» վիլլան, 1551–1567, Վիչենցայի մոտակայքում, Սան Ջորջո Մաջորե եկեղեցին, 1565–1580, Վենետիկում և այլն)։
Պալլադիոն հռչակվել է նաև «Չորս գիրք ճարտարապետության մասին» տրակտատով (1570), որտեղ նկարագրել է իր մտահղացումները, Վիտրուվիոսին, մեկնաբանելով ռենեսանսի ոգով՝ շարադրել օրդերների համակարգն ու անտիկ հուշարձանների վերակազմությունը։
Պալլադիոյի արվեստը ուշ Վերածննդի մշակույթի բարձունքներից է, հսկայական ազդեցություն է գործել եվրոպական ճարտարապետության զարգացման վրա՝ ծնունդ տալով XVII–XVIII դարերի կլասիցիզմի պալլադիոականություն հոսանքին։


== Պատկերասրահ ==

		
		
		


== Երկեր ==
Четыре книги об архитектуре, 2 изд․, М․, 1938


== Ծանոթագրություններ ==
Լե Մուտիե ան Սենգլե

Լե Մուտիե ան Սենգլե (ֆր.՝ Les Moutiers-en-Cinglais), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 417 մարդ, բնակչության խտությունը` 61.78 մարդ/կմ²։ Բնակավայրը զբաղեցնում է 6.75 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 18 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 271 աշխատունակ (15-64 տարեկան)  բնակիչ, որոնցից ակտիվ էին 204-ը, իսկ ոչ ակտիվները` 67։ Ակտիվության ցուցանիշը կազմում է 75,3 %։ 204 աշխատունակ մարդկանցից աշխատել է 189 անձ (112 տղամարդ և 77 կին)։ Գործազուրկ են եղել 15 անձ (5 տղամարդ և 10 կին)։ 67 անաշխատունակներից 22-ը եղել են աշակերտներ կամ ուսանողներ, 29-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեբալթեր

Սեբաստիանո Պաու-Լեսի (Sebastiano Paù-Lessi, հուլիսի 1, 1985(1985-07-01), Faido, Faido Subdistrict), շվեյցարացի երգիչ ով ավելի հայտնի է իր Սեբալթեր (Sebalter) բեմական անվամբ։ Նա 2014 թվականի մայիսին իր «Hunter of Stars» երգով ներկայացրել է Շվեյցարիան Եվրատեսիլ 2014 երգի մրցույթին Կոպենհագենում, Դանիա։


== Կարիերա ==


=== 2000-2012: Վաղ կարիերա ===
2000-ից մինչև 2002 թվականը Սեբալթերը եղել է The Stalkers ռոք խմբի անդամը։ 2002-ին նա դառնում է The Vad Vuc ֆոլկ ռոք խմբի անդամը որը նա լքում 2012 թվականին սկսելու համար իր սոլո կարիերան։


=== 2013-ներկա։ Եվրատեսիլ երգի մրցույթ ===
2013 թվականի դեկտեմբերին նա թողարկում է իր դեբյուտային՝ «Hunter of Stars» սինգլը, որով 2014 թվականի փետրվարի 1-ին մասնակցելով Եվրատեսիլի Շվեյցարիայի ազգային ընտրությանը դառնում է հաղթող և ստանում հնարավորությունը ներկայացնելու իր երկիրը Դանիայի մայրաքաղաք Կոպենհագենում անցկացված Եվրատեսիլ 2014 երգի մրցույթին։ Մայիսի 8-ին կատարելով իր երգը մրցույթի երկրորդ կիսաեզրափակչում նա անցնում է եզրափակիչ։ Մայիսի 10-ի եզրափակչի քվեարկության արդյունքում նա հավաքում է 64 միավոր և զբաղեցնում է 13-րդ հորիզոնականը։


== Ծանոթագրություններ ==
Կիլմեզ (քաղաքատիպ ավան, Կիլմեզսկի շրջան)

Կիլմեզ (ռուս.՝ Кильмезь), քաղաքատիպ ավան Ռուսաստանի Կիրովի մարզի Կիլմեզսկի շրջանի կազմում։
Բնակչությունը 2010 թվականին գրանցված տվյալներով կազմում էր 5954 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հերիքեկ

Հերիքեկ, հայկական իգական անուն։ Հերիք անվան փաղաքական ձևն է։ Հիշատակվել է մեկ անգամ 16-17-րդ դարերում։


== Ծանոթագրություններ ==
(21403) Հեկեն

(21403) Հեկեն, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21403) Հեկեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խանըգա

Խանըգա, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Ադամակերտ քաղաքից հյուսիս-արևելք, Աղբակ գետի ակունքում, Կոտուր գյուղաքաղաքից 17 կմ հարավ, Պարսկաստանի սահմանամերձ տարածքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Որոտանի կասկադ

Անվան այլ կիրառումների համար տե՛ս՝ Որոտան (այլ կիրառումներ)Որոտանի կասկադը Հայաստանի հարավում, Որոտան գետի վերին և միջին հոսանքների հատվածում, միմյանց հաջորդող երեք հիդրոէներգետիկական կառույցների՝ Սպանդարյանի հիդրոէլեկտրակայանի, Շամբի հիդրոէլեկտրակայանի և Տաթևի հիդրոէլեկտրակայանի համալիր։


== Տվյալները ==

Կասկադի գումարային հզորությունը 404,2 ՄՎտ է, էլեկտրաէներգիայի միջին տարեկան արտադրանքը՝ 1,1 միլիարդ կՎտ·ժ։ Կասկադի ՀՀ հարավային շրջանների լեռնահանքային և պղնձամոլիբդենային արդյունաբերությունն ապահովում է էժան էլեկտրաէներգիայով, կատարում հայկական էներգահամակարգի հիմնական կարգավորիչի դերը, մեծացնում ոռոգվող հողատարածությունների ջրապահովվածությունը։ Որոտանի վերին հոսանքի գոգահովտում 277 միլիոն մ³ կարողության Սպանդարյանի կարգավորող ջրամբարն ապահովում է Որոտանի կասկադի հաջորդ աստիճանների աշխատանքը, որով և մեծանում է կասկադի ՀԷԿ-երի հզորությունը։


== Արտաքին հղումներ ==
Որոտանի կասկադի պաշտոնական կայքը(չաշխատող հղում)
Ալբլասերդամ

Ալբլասերդամ (հոլ.՝ Alblasserdam ( արտասանություն)), համայնք Նիդերլանդների Հարավային Հոլանդիա մարզում։ Տարածքը 8,78 կմ² է, բնակչությունը՝ 19.269 (2011 թ.)։ Համայնքի մեջ են մտնում Ալբլասերդամ բնակավայրը և Կորտլանդ գյուղակը։ Մեկ շնչի տարեկան միջին եկամուտը 12.300 եվրո է։


== Ծանոթագրություններ ==
Ֆարես Ֆարես

Ֆարես Ֆարես (անգլ.՝ Fares Fares, ապրիլի 29, 1973(1973-04-29), Բեյրութ, Լիբանան), լիբանանցի-շվեդ
դերասան։ Առավել հայտնի է «Բռնապետը» ֆիլմում Ֆաուզի Նադալի դերակտարմամբ։


== Կենսագրություն ==
Ֆարեսը ծնվել է Բեյրութում Ժան Ֆարեսի ընտանիքում, ով նույնպես եղել է դերասան։ Նա ունի փոքր եղբայր՝ ռեժիսոր Յուսեֆ Ֆարեսը, ինչպես նաև չորս քույր։ Նա ունի ասորական արմատներ։ 1987 թվականին, երբ Ֆերեսը տասնչորս տարեկան էր, նրա ընտանիքը տեղափոխվել է Շվեդիայի Էրեբրու քաղաք: Նրանք փրկվել են Լիբանանում տեղի ունեցով քաղաքացիական պատերազմից և ընտրել Շվեդիան, քանի որ այնտեղ արդեն ապրում էին իրենց հարազատները: Ֆարեսը նշել է, որ սովորել է շվեդերեն այդ երկրում ապրելու առաջին երեք ամիսների ընթացքում:
Տասնհինգ տարեկանից Ֆարեսը ելույթ է ունեցել Էրեբրուում՝ տեղի թատերական խմբում: Երբ լրացել է նրա 19 տարին, նա սկսել է հաճախել թատերական դպրոց Մյոլնդալում, որը գտնվում էր Գյոտեբորտում։ Հետագայում նա վեց տարի աշխատել է Թամոր թատրոնում։
Ֆարեսն աշխատում է Ստոկհոլմում և Լոս Անջելեսում։


== Ընտրված ֆիլմագրություն ==


== Ծանոթագրություններ ==


== Արտաքին հղումներ ==
Ֆարես Ֆարեսը (անգլ.) Internet Movie Database կայքում
Acanaloniidae

Acanaloniidae, ցիկադների ընտանիքի հոդվածոտանի։ Հայտնի է 80 տեսակ.։


== Սիստեմատիկա ==
Հայտնի է 8 ցեղերի 80 տեսակի թռչուններ.

Acanalonia Spinola, 1839
Aylaella Demir & Özdikmen, 2009
Batusa Melichar, 1901
Bulldolonia Gnezdilov, 2012
Chlorochara Stål, 1869
Philatis Stål, 1862
Thinea Melichar, 1914
Thiscia Stål, 1862


== Ծանոթագրություններ ==


== Գրականություն ==
Emeljanov, A. F. 1999. Notes on delimitation of families of the Issidae group with description of a new species of Caliscelidae belonging to a new genus and tribe (Homoptera, Fulgoroidea). - Zoosystematica Rossica 8։ 61-72.
The planthopper genus Acanaloniain the United States (Homoptera: Issidae): male and female genitalic morphology(անգլ.) // Insecta Mundi : Журнал. — Gainesville, Florida: Center for Systematic Entomology, 1995. — Vol. 9. — № 3-4. — P. 195-215.


== Արտաքին հղումներ ==
Acanaloniidae. hemiptera-databases.org (անգլ.)
North American Acanaloniidae. College of Agriculture & Natural Resources (canr.udel.edu) (անգլ.)
Acanaloniidae. bugguide.net (անգլ.)
Կոստանդնուպոլսի պաշարում (717-718)

Անվան այլ կիրառումների համար տե՛ս՝ Կոստանդնուպոլսի պաշարումներԿոստանդնուպոլսի պաշարում (717-718), Կոստանդուպոլսի արաբական ծովային և ցամաքային պաշարում։ Արաբական ցամաքային զորքերը չկարողանալով ճեղքել Թեոդոսյան Պարիսպները, մեծ կորուստներ կրեցին հիվանդությունների և սովի պատճառով, ու վերջնականապես ջախջախվեցին բուլղարական հեծելազորի կողմից։ Արաբական նավատորմը ջախջախվեց բյուզանդականի կողմից և էլ ավելի մեծ կորուստներ կրեց ետ վերադառնալիս։
Կալլինոս

Կալլինոս (հուն.Καλλῖνος, Մ.թ.ա. 7-րդ դարի սկիզբ), հին հույն բանաստեղծ, առաջին էլեգիայի հեղինակը։
Կալլինոսը Փոքր Ասիայի Եփեսոս քաղաքից է։ Ապրել է առաջին Օլիմպիադայի ժամանակ։ Նրա մասին տեղեկություններ հայտնում է Ստրաբոնը։ Բանաստեղծի մասին շատ քիչ տեղեկություններ կան։ Մեզ հասել է նրա մի էլեգիան, որի մեջ կոչ է անում երիտասարդությանը դուրս գալ պայքարելու թշնամու դեմ և չլինեն անտարբեր վտանգի հանդեպ։ Նրա էլեգիան հագեցած է ռազմական շնչով։


== Հատված Կալլինոսի էլեգիայից ==
։


== Աղբյուրներ ==
Պատը (այլ կիրառումներ)

Պատը, կարող է վերաբերել՝

Պատը,  ավստրիացի գրող Մառլեն Հաուսհոֆերի վեպը, որ գրվել է 1963 թվականին,
Պատը, Մառլեն Հաուսհոֆերի վեպի հիման վրա նկարահանված ավստրիա-գերմանական ֆիլմ-դրամա ֆանտաստիկայի տարրերով, ժամանակակից ռոբինզոնադա՝ ստեղծված ռեժիսոր Յուլիան Պյոլսլերի կողմից (2012 թվական),
Պատը, Pink Floyd-ի 1982 թվականի կենդանի կատարում, մուլտիպլիկացիոն դրամատիկ ֆիլմ՝ նկարահանված ռեժիսոր Ալան Փարքերի և քաղաքական մուլտիպլիկատոր Ջերալդ Սքարֆի կողմից։
Նեսլիհան Յիջիթ

Նեսլիհան Յիջիթը (ծնված 1994 թվական, փետրվարի 26) թուրք բադմիտոնիստ է։ 178 սանտիմետր (5.84 ոտնաչափ) հասակ ունեցող մարզիկը խաղում է աջ ձեռքով, իսկ մարզվում է Չաղաթայ Թաշդեմիրի Անկարայի մայրաքաղաքային Էգոսբոր ակումբում։ Նա շահել է կանանց մենախաղի մրցանակը (տիտղոսը) 2013 թվականի Իսլամական համերաշխության խաղերում, 2013 և 2018 Միջերկրածովյան խաղերում, ինչպես նաև Միջերկրախովյան խաղերում արժանացել է 2013 թվականի կանանց զուգախաղի տիտղոսին։ Յիջիթը նաև բրոնզե մեդալներ է նվաճել 2015 թվականի Եվրոպական խաղերում և 2021 թվականի Եվրոպայի առաջնություններում։


== Կարիերա ==
2009-ին Սլովենիայի Մեդվոդե քաղաքում անցկացված  U17 Եվրոպայի առաջնությունում Նեսլիհան Յիշիտը դարձավ մենախաղի և զուգախաղի արծաթե մեդալակիր։ 2011-ի Իսպանիայի պատանեկան միջազգային մրցաշարի մենախաղում  հասավ կիսաեզրափակիչ փուլ, նվաճեց աղջիկների զուգախաղի տիտղոսը և զբաղեցրեց խառը զուգախաղերի երկրորդ տեղը։
Նա մրցել է տարբեր միջազգային մրցաշարերի մենախաղերում և զուգախաղում իր գործընկեր Օզգե Բայրակի հետ, և տիտղոսներ նվաճել 2011–2012 թվականներին։ Վերջին հաջողությունը նրան հնարավորություն տվեց Օզգե Բայրակի հետ 2015-ի օգոստոսի 20-ի դրությամբ կանանց զուգախաղերի աշխարհի վարկանիշային աղյուսակում զբաղեցնել 28-րդ տեղը։ Մենախաղում նա 2019-ի հոկտեմբերի 1-ին հասավ համաշխարհային ցուցակի 34-րդ համարի համաշխարհային կարիերայի բարձր մակարդակին։ Յիգիթը 7-րդ տեղը զբաղեցրեց Համաշխարհային պատանիների ցուցակում։
Նա օլիմպիական խաղերում որակավորվեց որպես բադմինտոնի  առաջին թուրք խաղացող։
Ինդոնեզիայի Պալեմբանգ քաղաքում անցկացված Իսլամական համերաշխության 2013 թվականի խաղերում նվաճեց ոսկե մեդալ մենախաղում և բրոնզե մեդալ ազգային ընտրանու հետ։ 2013 թվականի հունիսին նա Մերսինի Միջերկրածովյան խաղերում նվաճեց կրկնակի ոսկե մեդալներ կանանց մենախաղի և զուգախաղի մրցումներում։
2021 թվականին նվաճեց բրոնզե մեդալ Եվրոպայի առաջնությունում՝ ուղիղ խաղերում կիսաեզրափակչում պարտվելով գործող չեմպիոն Կարոլինա Մարինին։


== Նվաճումներ ==


=== Եվրոպական խաղեր ===
Կանանց զուգախաղեր


=== Եվրոպական առաջնություններ ===
Կանանց մենախաղեր


=== Իսլամական համերաշխության խաղեր ===
Կանանց մենախաղեր


=== Միջերկրածովյան խաղեր ===
Կանանց մենախաղեր

Կանանց զուգախաղեր 


=== Եվրոպական համալսարանական խաղեր ===
Կանանց մենախաղեր


=== Եվրոպական համալսարանական առաջնություններ ===
Կանանց մենախաղեր

Կանանց զուգախաղեր


=== Եվրոպական կրտսեր տարիքային առաջնություն ===
Աղջիկների մենախաղեր


=== BWF Միջազգային մարտահրավերներ, շարքեր (25 տիտղոս, 27 փոխչեմպիոն) ===
Կանանց մենախաղեր

Կանանց զուգախաղեր


== Ծանոթագրություններ ==
Էպիդիդիմիտ

Էպիդիդիմիտ (լատ.՝ epididiitis) - ախտաբանական վիճակ է, որի ժամանակ տեղի է ունենում մակամորձու բորբոքում, որը արտահայտվում է փոշտի շրջանի ցավով, այտուցվածությամբ և հիպերէմիայով։ Եթե բորբոքային պրոցեսի մեջ է ընդգրկվում նաև ամորձին, կոչվում է Էպիդիդիմոօրխիտ կամ օրխոէպիդիդիմիտ։


== Պատճառագիտություն ==
Էպիդիդիմիտ առաջանում է, երբ վարակիչ հիվանդությունների հարուցիչները հարևան օրգաններից (շագանակագեղձ, միզապարկ, միզուկ) սերմնատար ծորանների միջոցով կամ արյան ու ավշի հոսքով ներթափանցում են մակամորձի։ Նպաստող գործոններ են ամորձու վնասվածքները, միզային կաթեթրների օգտագործումը, անսովոր ֆիզիկական լարումները, սեռական չարաշահումները, մրսածությունը (սառը ջրում լողանալը)։ Էպիդեմիկ պարօտիտը (խոզուկ), տուբերկուլոզը ինչպես նաև որոշ սեռավարաքներ՝գոնորեան, ուրեոպլազմոզը, խլամիդիոզը երբեմն կարող են բարդանալ Էպիդիդիմիտով և հանդիսանալ տղամարդուանպտղության պատճառ։


== Դասակարգումը և կլինիկան ==
Էպիդիդիմիտը ընթանում է երկու ձևով՝ սուր և քրոնիկ։
Սուր Էպիդիդիմիտը հաճախ հանդիպում է 15-30 տարեկան տղամարդկանց մոտ և 60 տարեկանից հետո։ Սուր էպիդիդիմիտի ախտանշաններն են՝ փոշտի համապատասխան կեսի ցավը, այտուցվածությունը, հիպերէմիան, մարմնի ջերմաստիճանի բարձրացումը (սովորաբար մինչև 38.5 °C)։ Կարող են ի հայտ գալ ընդհանուր բորբոքային պրոցեսի որոշ ախտանիշներ՝ ընդհանուր թուլություն, գլխացավ, ախորժակի կորուստ և այլն։ Շոշափման ժամանակ մակամորձին պնդացած է և խիստ ցավոտ։
Քրոնիկ Էպիդիդիմիտը հաճախ զարգանում է սպեցիֆիկ բորբոքային հիվանդությունների ժամանակ (սիֆիլիս, տուբերկուլյոզ)կամ տղամարդկանց ստերիլիզացիայից (վազոռեզեկցիա) հետո։ Քրոնիկ Էպիդիդիմիտը արտահայտվում է փոշտի շրջանի պարբերական կամ մշտական բնույթի ցավերով, ավելի հաճախ քայլելիս։ Ցավը կարող է ճառագայթվել դեպի աճուկային և գոտկային շրջան։ Մարմնի ջերմաստիճանը մշտապես բարձրանում է մինչև 37.0 °C։


== Բուժում ==
Խորհուրդ է տրվում ապահովել փոշտի բարձր դիրք, փոշտի համապատասխան կեսի վրա տեղադրել տեղային սառույց, հրաժարվել ֆիզիկական ծանրաբերնվածությունից։ Խորհուրդ չի տրվում սեռական հարաբերություն ունենալ։ Վերջինս թույլատրվում է վերսկսել առողջանալուց 2-3 շաբաթ անց։ Բժիշկին ժամանակին դիմելը հնարավորություն է տալիս ժամանակին սկսել բուժումն ու կանխել բարդությունները (երկկողմանի Էպիդիդիմիտը կարող է անպտղության պատճառ դառնալ)։ Հիվանդները մեծ մասամբ բուժվում են ամբուլատոր, երբեմն պահանջվում է հոսպիտալացում։ Էպիդիդիմիտի առանձին ձևերի ժամանակ կատարվում է վիրաբուժական միջամտություն՝ մակամորձու հեռացում։


== Աղբյուրներ ==
Էպիդիդիմիտ և բուժումը
Smith's General Urology, Seventeenth Edition (Authors, Donald Ridgeway Smith, Emil A. Tanagho, Jack W. McAninch)


== Հղումներ ==
Եվրոպական Ուրոլոգիական Ասոցիացիա Archived 2017-09-22 at the Wayback Machine.
Հարցեր բժիշկներին - Անվճար բժշկական խորհրդատվություն
ՀՀ ԱՆ Հանրապետական Գիտաբժշկական Գրադարան


== Ծանոթագրություններ ==
Ռուուտ Տարմո

Ռուուտ Տարմո (իսկական անուն-ազգանունը՝ Հարալդ Ռուդոլֆ Կլյայն, էստ․՝ Ruut Tarmo, ապրիլի 26, 1896(1896-04-26), Տարտու, Լիֆլանդիայի նահանգ, Ռուսական կայսրություն - հունվարի 28, 1967(1967-01-28), Տալլին, Էստոնական ԽՍՀ, ԽՍՀՄ), թատրոնի և կինոյի էստոնացի և խորհրդային դերասան, Էստոնական ԽՍՀ վաստակավոր արտիստ (1959), Էստոնական ԽՍՀ ժողովրդական արտիստ (1966)։


== Կենսագրություն ==
Թատերական կարիերան սկսել է 1912 թվականին հայրենի քաղաքի բեմում։ 1914 թվականին հրավիրվել է Վանեմույնե հեղինակավոր թատրոն, որի հետ հյուրախաղերի է մեկնել աշխարհի տարբեր երկրներ (2 անգամ եղել է Լոնդոնում)։ Ավելի ուշ աշխատել է Էստոնիայի ազգային օպերայում, «Էստոնիա» թատրոնում, 1949 թվականից՝ Տալինի դրամատիկական թատրոնում։
1927 թվականին առաջին անգամ նկարահանվել է կինոյում։ Թեոդոր Լուտսի «Noored kotkad» («Երիտասարդ արծիվներ») ֆիլմում, որը նվիրված էր 1918-1920 թվականներին Էստոնիայի անկախության համար մղվող պատերազմին մասնակցած զինվորներին, խաղացել է համրի դեր։
Էստոնիայի խորհրդայնացումից հետո Ռուուտ Տարմոն բազմաթիվ մշակութային գործիչների և մտավորականների հետ ձերբակալվել է խորհրդային իշխանությունների կողմից և բանտարկվել։
Ազատ արձակվելուց հետո նրան արգելվել է արվեստով զբաղվել։ Ստալինի մահից հետո է միայն այդ արգելքը հանվել և Տարմոն վերադարձել է բեմ։ 1922-1966 թվականներին խաղացել է ավելի քան 215 դեր։
Տարմոն մահացել է 1967 թվականին Տալլինում։ Իր մահից հետո էլ նա մնացել է էստոնական թատրոնի և կինոյի հայտնի դերասան։


== Պարգևներ և կոչումներ ==
Էստոնական ԽՍՀ վաստակավոր արտիստ (1959),
Էստոնական ԽՍՀ ժողովրդական արտիստ (1966)։


== Ծանոթագրություններ ==


== Արտաքին հղումներ ==
Nädala juubilar: Ruut Tarmo 110 Archived 2014-12-15 at the Wayback Machine.(էստոներեն)
Պիրովսկի շրջան (Կրասնոյարսկի երկրամաս)

Պիրովսկի շրջան (ռուս.՝ Пировский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Պիրովսկոե։


== Աշխարհագրություն ==
Շրջանի տարածքի մակերեսը կազմում է 6242 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 8009 մարդ։ Բնակչության խտությունը կազմում էր 1,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ստոդուլցի

Ստոդուլցի (ուկրաիներեն՝ Стодульці), գյուղ Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Ստոդուլցի գյուղում բնակվում էր 710 մարդ։ Բնակավայրը զբաղեցնում է 2399 կմ² տարածք։ Բնակչության խտությունը կազմում էր 295,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեփանոս Սափան-Գյուլյան

Ստեփանոս Սափան-Գյուլյան (փետրվարի 14, 1861, գյուղ Ճահուկ (Նախիջևանի գավառ) - ապրիլի 28, 1928, Նյու Ջերսի), հասարակական-քաղաքական գործիչ, հրապարակախոս։ Հնչակյան կուսակցության անդամ։


== Կենսագրություն ==
Ավարտել է Թիֆլիսի Ներսիսյան դպրոցը, եղել ծննդավայրի, ապա Երևանի թեմական դպրոցի ուսուցիչ և նույն շրջանի դպրոցների թեմական տեսուչ։ 1887 թվականին, քաղաքական գործունեության համար բանտարկվել է Երևանում։ Փախել է բանտից և անցել Պարսկաստան (Սալմաստ), Վան-Վարագ և Մուշ, դասավանդել տեղի, 1888 թվականից՝ Երուսաղեմի ժառանգավորաց վարժարանում։ 1890-1895 թվականներին բարձրագույն կրթություն է ստացել Փարիզում, թղթակցել «Նոր դար» թերթին։ 1895-1896 թվականներին ապրել է Լոնդոնում, այնուհետև եղել Ռուսչուկի (Բուլղարիա) հայկական դպրոցի տնօրենը։ Ընդհարվելով դաշնակցականների հետ՝ 1898 թվականի վերջին մեկնել է Լոնդոն, խմբագրել «Հնչակ» թերթը։ 1903 թվականից Բոստոնում խմբագրել է «Երիաասարդ Հայաստան» կիսաշաբաթաթերթը, ապա Փարիզում՝ դարձյալ «Հնչակը»։ 1912 թվականին Կոստանդնուպոլսում մասնակցել է հնչակյան «Նոր աշխարհ» թերթի խմբագրմանը։ Փարիզում և Պողոս Նուբարի հետ զբաղվել է Հայկական հարցով, ունեցել պատրանքներ արևմտյան տերությունների օգնության վերաբերյալ։ Այնուհետև ԱՄՆ-ում աշխատել է «Երիտասարդ Հայաստանի» խմբագրությունում։ Եղել է հնչակյան կուսակցության տեսաբաններից, զարգացրել սոցիալիզմի վերաբերյալ մանրբուրժուական գաղափարներ։ Իր աշխատություններում և հոդվածներում անդրադարձել է հայ ազատագրական շարժման պատմությանը [«Ինքնավար Հայաստան», դատապարտել երիտթուրքերի շովինիստ քաղաքականությունը, Մեծ եղեռնի հանցավորներին («Պատասխանատուները», 1916)։
Գոդունովկա (գյուղ, Վյազեմսկի շրջան)

Անվան այլ կիրառումների համար տե՛ս՝ ԳոդունովկաԳոդունովկա (ռուս.՝ Годуновка), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիմնատակ

Հիմնատակ կառույցների, կառույցի բեռնվածքներն անմիջականորեն կրողապարների զանգված։ Հիմնատակ կարող է լինել բնական, եթե հիմքի հատակը հենվում է նախապես չամրացված բնական գրունտի վրա, և արհեստական, երբ թույլ գրունտի դեպքում վերջինս ինչ-որ եղանակով ամրացվում կամ խտացվում է։ Հիմնատակի նկատմամբ հիմնական պահանջ է՝ երկրաբանական պրոցեսների և սեյսմիկ ներգործությունների նկատմամբ գրունտի զանգվածի ընդհանուր կայունության ապահովումը։ Հիմնատակի հնարավոր դեֆորմացիան չպետք է գերազանցի կառույցի ընդունված կոնստրուկցիայի համար թույլատրելի դեֆորմացիան և դրա շահագործման պայմանները։
Պալագանո

Պալագանո (իտալերեն՝ Palagano), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը ըստ 2001 թվականի տվյալների կազմում է 2461 մարդ։ Բնակչության միջին խտությունը՝ 41 մարդ/կմ²։ Զբաղեցնում է 60,47 կմ² տարածք։ Փոստային ինդեքս՝ 41046։ Հեռախոսային կոդը՝ 0536։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Խնկեղեգ ճահճային

Խնկեղեգ ճահճային (լատ.՝ Acorus calamus L.), խնկեղեգազգիների ընտանիքին պատկանող ծածկասերմ բույս։ Գրանցված է ՀՀ Կարմիր գրքում։


== Նկարագրություն ==
Բազմամյա, դեղատու խոտաբույս է, որն օժտված է հականեխիչ հատկությամբ։ Ունի մինչև 1,5 մ բարձրություն, հաստ, սողացող կոճղարմատ և երկար մազարմատներ։ Տերևները գծային– թրանման են, տափակ, թեթևակի դեղնավուն–կանաչ։ Ծաղկաբույլը՝ եզրային, մի կողմ թեքված, 4–6 սմ երկարության։ Ծաղիկները շատ մանր են և երկսեռ։ Պտուղը չոր հատապտուղ է։


== Տարածվածություն ==
Հայաստանում հանդիպում է միայն Երևանի ֆլորիստիկական շրջանում (Արևշատ, Մխչյան, Ծաղկունք, Փարաքար գյուղերի շրջակայքում)։ Տեսակը տարածված է Կովկասում, մասնավորապես Նախակովկասում, Արևմտյան, Արևելյան և Հարավային Անդրկովկասում, Եվրոպայում, Ասիայում, Սիբիրում, Հեռավոր Արևելքում, Հյուսիսային Ամերիկայում։


== Էկոլոգիա ==
Աճում է ստորին լեռնային գոտում՝ ծովի մակարդակից 900–1300 մ բարձրությունների վրա, գետերի ափերին, ճահճացած տեղերում, ոռոգիչ ջրանցքների երկարությամբ։ Ծաղկում է մայիս–հունիս ամիսներին, պտղաբերում՝ հունիս–օգոստոսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 500 կմ²–ից պակաս է։ Բնական աճելավայրերը գտնվում են անմիջական ոչնչացման սպառնալիքի տակ։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES–ի և Բեռնի կոնվենցիաների հավելվածներում ընդգրկված չէ։


== Ծանոթագրություններ ==
Փոխատվություն

Փոխատվություն (կամ փոխտվություն), քաղաքացիական իրավունքի ոլորտում ընդունված այնպիսի մի իրավահարաբերություն, որի դեպքում մի կողմը (փոխատուն) մյուս կողմին (փոխառուին) գույք կամ դրամական միջոցներ է տրամադրում ժամանակավոր անհատույց օգտագործման պայմանով, իսկ վերջինս պարտավորվում է այդ գույքը կամ դրամական միջոցները վերադարձնել նախատեսված ժամկետում։
Սեգա (Կոլոկշայի վտակ)

Սեգա (ռուս.՝ Сега), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կոլոկշա գետի աջ ափին՝115 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000032112
Հիդրոլոգիական ուսումնասիրությունների կոդը - 110003211
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆրանկո Սերվի

Ֆրանկո Էմանուել Սերվի (անգլ.՝ Franco Emanuel Cervi, մայիսի 26, 1994, Սան Լորենցո, Արգենտինա), արգենտինացի ֆուտբոլիստ, կիսապաշտպան։ Հանդես է գալիս պորտուգալական «Բենֆիկա»-ի կազմում։


== Ակումբային կարիերա ==


=== «Ռոսարիո» ===
Ֆրանկո սերվին սկսել է իր ֆուտբոլային կարիերան արգենտինական «Ռոսարիո»-ի կազմում։ Թիմի կազմում իր դեբյուտը Ֆրանկոն նշել է 2014 թվականի նոյեմբերի 9-ին՝ «Էստուդիանտես»-ի դեմ խաղում։
Թիմի կազմում իր առաջին գոլը Սերվին խփել է 2015 թվականի փետրվարի 14-ին՝ «Ռասինգի» դեմ խաղում։


=== «Բենֆիկա» ===
2015 թվականի սեպտեմբերի 15-ին Ֆրանկոն 6-ամյա պայմանագիր է կնքել պորտուգալական «Բենֆիկա»-ի հետ։ Նա թիմի կազմում սկսել է հանդես գալ 2016 թվականի հունիսի 24-ից։
Թիմի կազմում Ֆրանկո Սերվին իր դեբյուտը նշել է 2016 թվականի օգոստոսի 7-ին՝ «Բրագայի» դեմ խաղում։


== Ձեռքբերումներ ==
Պորտուգալիայի սուպերգավաթակիր - 2016


== Ծանոթագրություններ ==


== Արտաքին հղումներ ==
Էջը «Բենֆիկայի» պաշտոնական կայքում Archived 2016-11-06 at the Wayback Machine.
Էմբաբա

Էմբաբա (Էմբաբախ, Իմբաբա, Ինբաբա, արաբ․՝ إمبابة‎‎‎), Եգիպտոսի մայրաքաղաք Կահիրեի խիտ բնակեցված, ծայրամասային շրջան։ Միաժամանակ հանդիսանում է Էլ-Գիզա քաղաքի հյուսիսային արվարձանը։ Ընկած է Նեղոսի դելտայի վերին մասում, գետի ձախ ափին, Կահիրեի Բուլակ շրջանի դիմաց և մի փոքր դեպի հյուսիս, Գեզիրա (Էզ-Զամալիկա) կղզուց դեպի հյուսիս-արևմուտք, եգիպտական բուրգերից 12—15 կիլոմետր հեռավորության վրա։ Նույնանուն մարկազայի (مركز‎, շրջանի) վարչական կենտրոնն է։ 1970 թվականին բնակչության թվաքանակը եղել է 226.3 հազար, 2008 թվականին անցկացված մարդահամարի տվյալներով այդ ցուցանիշը հասել է մոտավորապես 1,1 միլիոնի։
Նապոլեոն Բոնապարտի եգիպտական արշավանքի ժամանակ՝ 1798 թվականի հուլիսի 16-ին Էմբաբայի մերձակայքում՝ Շուբրախիթի մոտ տեղի ունեցած ճակատամարտում ֆրանսիական զորքը հաղթանակ է տարել մամլուքների նկատմամբ, որից հետո Մյուրատի կարգադրությամբ սկսվել է ամրությունների գծի կառուցումը Էմբաբայից մինչև Բաշթիլ (արաբերեն՝ بشتيل): Օրեր անց՝ հուլիսի 21-ին Էմբաբայի մոտ տեղի է ունեցել «բուրգերի ճակատամարտը», որտեղ դարձյալ ֆրանսիացիները հաղթել են մամլուքներին։
2011 թվականի մայիսի 7-ին Էմբաբայի քրիստոնեական ղպտիական եկեղեցիները ենթարկվել են մի շարք դաժան գրոհների, որոնց հետևանքով բազմաթիվ մարդիկ են զոհվել։


== Ծանոթագրություններ ==


== Արտաքին հղումներ ==
"Few Focus on Religion in One Cairo Neighborhood" by Anthony Shadid, New York Times February 15, 2011.[[Կատեգորիա:
1671

1671 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1671 թվականն է, 
XVII դարի 71-րդ տարին։


== Դեպքեր ==


== Ծնունդներ ==


== Մահեր ==
Սոխնա (Ուգրայի վտակ)

Սոխնա (ռուս.՝ Сохна), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Ուգրա գետի ձախ ափին՝ 112 կմ հեռավորության վրա։ Գետի երկարությունը 30 կմ է, ավազանի տարածքը 250 կմ2։ Գետի ակունքը սկսվում է Պոդբուժե գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ուգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100412110000021337
Հիդրոլոգիական ուսումնասիրությունների կոդը - 110002133
Ավազանի կոդը - 09.01.01.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


=== Վտակներ (կմ ակունքից) ===
15 կմ. Չերնիշ գետ


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իվանովկա (գյուղ, Բիժբուլյակսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ռուս.՝ Ивановка, բաշկիրերեն՝ Ивановка), գյուղ Ռուսաստանի, Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 65 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տոգա

Տոգա, Հին Հռոմի քաղաքացիների վերնահագուստ, թիկնոցի տեսակ։ Սովորաբար պատրաստել են սպիտակ բրդե գործվածքից։ Կայսրական տոգաները եղել են ծիրանագույն և ոսկեկար։ Սենատորները կրել են ծիրանագույն երիզով, հեծյալները՝ ծիրանագույն հորիզոնական շերտերով, հասարակական պաշտոնյաները՝ ձյունաճերմակ տոգաներ։ Հանդիսավոր արարողությունների ժամանակ ծիրանագույն տոգաներ են հագել նաև հաղթահանդեսի, շքերթի մասնակցած ու հասարակական յսաղսրի նախագահեերը։ Մուգ գույնի տոգաներ համարվել է սգո հագուստ։
Բրիդունի (գյուղ, Նովի Սանժարիի շրջան)

Բրիդունի (ուկրաիներեն՝ Бридуни), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Բրիդունի գյուղում բնակվում էր 71 մարդ։ Բնակավայրը զբաղեցնում է 0,997 կմ² տարածք։ Բնակչության խտությունը կազմում էր 71,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(7750) ՄակԻվեն

(7750) ՄակԻվեն (անգլ.՝ McEwen), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 18-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,765519 ա. մ., առավելագույնը մոտենում է 1,7357 ա. մ. հեռավորության վրա և հեռանում 3,7953 ա. մ.։ Արեգակի շուրջ մեկ ամբողջական պտույտ է կատարում 1679,82 երկրային օրվա ընթացքում, իր ուղեծրով շարժվելով միջինում 0,214308 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7750) ՄակԻվեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կարել Հանսա

Կարել Հանսա (չեխ. Karel Hansa, նոյեմբերի 25, 1890(1890-11-25), Վիեննա, Ավստրո-Հունգարիա - հունիսի 4, 1967(1967-06-04), Պրահա, Չեխոսլովակիա), չեխ գրող, ճանապարհորդ և հումանիստ։ Հայտնի է իր «Արևելքի սարսափները» (1923 թ.) գրքով, որտեղ ընթերցողի դատին է հանձնել հայ ժողովրդի պատմությանն ու ցեղասպանությանը նվիրված իր ուսումնասիրությունները։


== Կենսագրություն ==
Կարել Հանսան ծնվել է Կարել և Ժոզեֆինա Հանսաների ընտանիքում, ունեցել է ավստրիական և չեխական ծագում։ 1922 թվականին նա ճանապարհորդել է Մերձավոր Արևելքի երկրներով՝ Ստամբուլից նավով ուղևորվել է Զմյուռնիա (Իզմիր), ապա՝ Բեյրութ և Հալեպ։ Հանդիպելով փողոցներում և վրաններում ապրող հայ գաղթականների՝ ականատես է եղել նրանց թշվառ վիճակին և կրած տառապանքներին։ Հալեպում Կ. Հանսան ծանոթանում է «Մերձավոր Արևելքի նպաստամատույց» կազմակերպության գործունեությանը և ոգևորվում նրա ծավալած մարդասիրական աշխատանքով։ Նա միանում է ութ հազար հայ որբերին Սիրիա տեղափոխելու կազմակերպության ծրագրին։ Լիբանանի դանիական որբանոցում հանդիպում է Մարիա Յակոբսոնի հետ։ 1922 թվականի վերջին Հանսան Բեյրութից վերադառնում է Եվրոպա այն նավով, որով 896 հույն որբ երեխա էին տեղափոխում Աթենք։ Մերձավոր Արևելքում տեսածն ու զգացածը խորն ազդեցություն են թողնում Հանսայի վրա։ Հայրենիք վերադառնալով՝ նա ստեղծում է «Հայ որբերի օգնության Հանսայի» հիմնադրամը, որը սկսում է գործել Չեխոսլովակիայի «Կարմիր խաչ» կազմակերպությանը կից։
1923 թվականին հրատարակում է «Արևելքի սարսափները» խորագիրը կրող գիրքը, որտեղ անդրադառնում է հայոց պատմությանը և մշակույթին, ցեղասպանության հետևանքով հայ ժողովրդի կրած տառապանքներին ու բազմահազար որբերի և այրիների ողբերգական վիճակին։ Գրքի հարուստ նյութը հագեցած է նաև ճամփորդության ընթացքում հեղինակի կատարած մոտ 60 լուսանկարով։ Չեխ հայասերի նախաձեռնությամբ գրքի վաճառքի հասույթը տրամադրվում է «Հայ որբերի օգնության Հանսայի ֆոնդ»-ին։ Երկրորդ համաշխարհային պատերազմի տարիներին գերմանացիների կողմից գիրքը մտցվել է արգելված գրականության ցանկ, թարգմանված է եղել մի քանի լեզուների։ Հանսան ստեղծել է հայ որբերի օգնության հիմնադրամ (Hansov fond pro armenske sirotky)։ Դրան զուգահեռ եղել է նաև Կարմիր խաչի ընկերության ներկայացուցիչը Չեխոսլովակիայում։ Կյանքի վերջին տարիներին հիմնականում հանդես է եկել դասախոսություններով։


== Ծանոթագրություններ ==


== Արտաքին հղումներ ==
ՀԱՅ ԺՈՂՈՎՐԴԻ ՄԵԾ ԲԱՐԵԿԱՄԸ, ՀԱԿՈԲ ԱՍԱՏՐՅԱՆ, Azg Daily, 2010
ՉԵԽԻԱ. ԼՈւՅՍ ՏԵՍԱՎ ԿԱՐԵԼ ՀԱՆՍԱՅԻ «ԱՐԵՎԵԼՔԻ ՍԱՐՍԱՓՆԵՐԸ» ԳԻՐՔԸ
Պոլոգի (գյուղ, Տեպլիկի շրջան)

Անվան այլ կիրառումների համար տե՛ս՝ ՊոլոգիՊոլոգի (ուկրաիներեն՝ Пологи), գյուղ Ուկրաինայի Վիննիցայի մարզի Տեպլիկի շրջանում։ Հիմնադրվել է 1388 թվականին։
2001 թվականի տվյալներով Պոլոգի գյուղում բնակվում էր 565 մարդ։ Բնակավայրը զբաղեցնում է 0,254 կմ² տարածք։ Բնակչության խտությունը կազմում էր 2224,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլլարիոնովո (քաղաքատիպ ավան, Ուկրաինա)

Իլլարիոնովո (ուկրաիներեն՝ Іларіонове), քաղաքատիպ ավան Ուկրաինայի Դնեպրոպետրովսկի մարզի Սինելնիկովի շրջանում։ Բնակավայրը նախկինում նաև անվանվել է Իվանովկա։ Հիմնադրվել է 1875 թվականին։
2001 թվականի տվյալներով Իլլարիոնովո քաղաքատիպ ավանում բնակվում էր 8 495 մարդ։ Բնակավայրը զբաղեցնում է 5059 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Խաչիկ Խաչեր

Վիքիպեդիայում կան հոդվածներ  Գալստյան ազգանունով այլ մարդկանց մասին:Խաչիկ Խաչեր (Գալստյան, 1946, Թեհրան, Իրան), իրանահայ գրող, թարգմանիչ, բանաստեղծ, հրապարակախոս, հասարակական գործիչ, ճարտարագետ։


== Կենսագրություն ==
Խաչիկ Խաչերը ծնվել է 1946 թվականին Թեհրանում։ Նախնական կրթությունը ստացել է Թեհրանի հայոց ազգային Քուշեշ վարժարանի  (նախկին Հայկազյան-Դավթյան) դպրոցում, այնուհետև կրթությունը շարունակելու նպատակով մեկնել է Գերմանիա, 1966-1978 թվականներին սովորել Ախեն քաղաքի Տեխնիկական համալսարանի (1974) և արդյունաբերական տնտեսություն և կառավարում բաժինների (1978) մագիստրատուրայի դիպլոմ։
1982 թվականին հրատարակել է «Անտարբերություն» բանաստեղծությունների ժողովածուն։ Գալուստ Խանենցի հետ հիմնել է «Թեհրանահայ գրական շրջանակ»-ը և խմբագրել երեք գիրք։


== Ստեղծագործություններ ==
Պատմվածքների ժողովածուներ հայերենով

«Անտարբերություն», 1982 թ.
«Թափանցիկ մարդիկ», 1997 թ.
«Գեներալների խաչմերուկը», 2004 թ.
Ծուռը նստենք, շիտակ դատենք, Եր.: «Գրական հայրենիք» ՓԲԸ («Հայաստան» հրատ.), 2015 թ.Կարճ պատմվածքների ժողովածուներ պարսկերենով

«6-րդ արցունք», 2005 թ.
«Ագռավների սիրած տրամադրությունը», 2006 թ.Խաչերը հայերեն է թարգմանել իրանցի գրողների ստեղծագործություններ՝

«Մետաքսի ճանապարհը»
«Կարմիր փողկապով տղամարդը»
«7 պատմվածք», 2003 թ., իրանական ժողովրդական հեքիաթների ժողովածուԹարգմանել է նաև գերմանացի գրող Արմին Վեգների «Խղճիս ձայնը երբեք չի լռելու» ստեղծագործությունը։


== Գրականություն ==
Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։


== Ծանոթագրություններ ==
Օբերգյունցբուրգ

Օբերգյունցբուրգ  (գերմ.՝ Obergünzburg), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 6316 մարդ (ըստ 2010 թվականի դեկտեմբերի 31-ի)։ Տարածքը կազմում է 46,69 կմ²։ Պաշտոնական կոդ՝ 09 7 77 154։


== Ծանոթագրություններ ==


== Արտաքին հղումներ ==
Պաշտոնական կայք
Ռոսինի (կոկտեյլ)

Ռոսսինի՝ թույլ ալկոհոլային կոկտեյլ։ Ի հայտ է եկել XX դարի 2-րդ կեսին։ Այն փրփրուն գինու և թարմ ելակի խառնուրդ է։ Իր տեսակով նման է «Բելլինի», «Միմոսա», «Տինտորետտո» կոկտեյլներին։


== Պատմություն ==
Կոկտեյլը կոչվել է այդ անունով, ի պատիվ XIX դարի իտալացի կոմպոզիտոր Ռոսսինիի։


== Կոկտեյլի պատրաստումը ==
Սկզբում պետք է ստանալ ելակի համասեռ զանգված։ Դրա համար թարմ ելակը պետք է հարել բլենդերում։ Այնուհետև պետք է մի քանի կաթիլ լիմոնի հյութ ավելացնել, և եթե ելակը բավական քաղցր չի ստացվել, կարելի է ավելացնել որոշ չափով շաքարի օշարակ։ Բլենդերում լցնել սառույց, լցնել երկու բաժին պրոսեկկո կամ շոմպայն։


== Ծանոթագրություններ ==


== Գրականություն ==
Arrigo Cipriani The Harry's Bar Cookbook. — Italy by AGG Printing։ John Blake Publishing Ltd, 2006. — 292 p. — ISBN 1-85782-508-X.
Կրոնախ

Անվան այլ կիրառումների համար տե՛ս՝ Կրոնախ (այլ կիրառումներ)Կրոնախ  (գերմ.՝ Kronach), կոմունա Գերմանիայում, Բավարիա երկրամասում։
Գտնվում է Վերին Ֆրանկոնիա վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը 17 279 մարդ է (2010 թվականի դեկտեմբերի 31–ի տվյալներով)։ Զբաղեցնում է 66,99 կմ² տարածք։ Պաշտոնական կոդ՝ 09 4 76 145։


== Ֆոտոդարան ==

		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Բուգոյնո

Բուգոյնո , քաղաք Բոսնիա և Հերցեգովինայում։ Նույնանուն շրջանի կենտրոն Բոսնիա և Հերցեգովինայի կենտրոնում։ Վարչականորեն կապվում է Բոսնիա և Հերցեգովինայի Դաշնության Միջբոսնիական կանտոնին։ Քաղաքը գտնվում է Սարաևո քաղաքից 80 կիլոմետր հյուսիս արևմուտք։ Բնակչությունը՝ 50.000 մարդ (2007 թվականի հուլիս)։
Հյուսիսում Կուպերսի ուղղությամբ գտնվում է Կոպռիվիցա շրջանը։ Այդ անտառը եղել է Հարավսլավիայի նախագահ Տիտոյի սիրելի որսատեղը։ Անտառում չկա ոչ մի մարդու ձեռքի կառույց, սա արգելոց է՝ արջերի, գայլերի, եղնիկների և այլ կենդանիների համար։


== Աշխհարագրութուն ==
Բուգոյնոյի մունիցիպալիտետը ծովի մակարդակից ունի միջին բարձրություն՝ 570 մետր։ Նրա տարածքի մեծ մասը զբաղեցնում են անտառները (366 կմ²)։ Տարածքը մեծ մասամբ լեռնային է։ Բուգոյնոյի ամենաբարձր լեռներն են՝ Ստոցեր (1662 մ), Կալին (1530 մ) և Ռուդինա (1385 մ) լեռները։


== Բնակչություն ==


=== 1961 թվական ===
Ընդհանուր— 24,114 (100 %)
Խորվաթներ — 9,682 (40,15 %)
Բոսնիացիներ — 7,194 (29,83 %)
Սերբեր — 5,212 (21,61 %)
Հարավսլավցիներ — 1,871 (7,76 %)
Այլ — 155 (0,64 %)


=== 1971 թվական ===
Ընդհանուր— 31,856 (100 %)
Բոսնիացիներ — 13,050 (40,96 %)
Խորվաթներ — 12.040 (37,79 %)
Սերբեր — 6,295 (19,76 %)
Հարավսլավցիներ — 197 (0,61 %)
Այլ — 274 (0,88 %)


=== 1981 թվական ===
Ընդհանուր— 39,969 (100 %)
Բոսնիացիներ — 16,214 (40,56 %)
Խորվաթներ — 14,187 (35,49 %)
Սերբեր — 7,458 (18,65 %)
Հարավսլավցիներ — 1,731 (4,33 %)
Այլ — 379 (0,97 %)


=== 1991 թվական ===


==== Համայնք ====
Ընդհանուր — 46,889 (100 %)
Բոսնիացիներ — 19,697 (42,01 %)
Խորվաթներ — 16,031 (34,19 %)
Սերբեր — 8,673 (18,50 %)
Հարավսլավցիներ — 1,561 (3,33 %)
Այլ — 927 (1,98 %)


==== Քաղաք ====
Ընդհանուր — 22, 641
Բոսնիացիներ — 6878
Խորվաթներ — 6836
Սերբեր — 6809
Հարավսլավցիներ — 1449
Այլ — 667


== Տնտեսություն ==
Առաջ Բուգոյնոն եղել է արդյունաբերական կենտրոն Բոսնիա և Հերցոգովինայում։ 1981 թվականին Բուգոյնոյի ՀՆԱ-ն միջին հարավսլավցու հաշվով կազմել է 98 %։ Բայց պատերազմից հետո արդյունաբերությունը դադարեց նույն ծավալներով աշխատել։ Միայն վերջին տարիներին Բուգոյնոյում զարգացավ ձմեռային զբոսաշրջությունը։


== Դեպքեր ==
Մինչև Հարավսլավիայի քայքայումը քաղաքը հայտնի է եղել շախմատի առաջնություններով։ 1980 թվականի առաջնություն եղել է տարվա ամենահզոր առաջնությունը։
Հմայակ Դուրգարյան

Հմայակ Խաչիկի Դուրգարյան (հունիսի 1, 1942(1942-06-01), Լենինական, Հայկական ԽՍՀ, ԽՍՀՄ), հայ ջութակահար, դիրիժոր, մանկավարժ, հասարակական գործիչ։


== Կենսագրություն ==
Հմայակ Դուրգարյանը ծնվել է 1942 թվականին Լենինական (այժմ՝ Գյումրի) քաղաքում։ Սովորել է Լենինականի Նիկողայոս Տիգրանյանի անվան արվեստի դպրոցի ջութակի դասարանում և Լենինականի երաժշտական ուսումնարանում։ 1967 թվականին ավարտել է Երևանի պետական կոնսերվատորիան։
1962-1969 թվականներին եղել է Հայաստանի պետական կամերային նվագախմբի մենակատար, 1982-1984 թվականներին՝ «Մոսկվայի վիրտուոզներ» կամերային անսամբլի մենակատար,1972-1982 թվականներին՝ ԽՍՀՄ պետական սիմֆոնիկ նվագախմբի ջութակահար, 1990 թվականին՝ Աստուրիայի  սիմֆոնիկ նվագախմբի կոնցերտմայստեր։
Մասնակցել է «Սանկտ Պետերբուրգի Ծննդյան հանդիպումներ» (1993), Ֆրանսիայի (1994, 1995), Իսպանիայի (2003) միջազգային երաժշտական փառատոներին։
Վարպետության դասեր է վարում Իսպանիայում, Պորտուգալիայում, Իտալիայում։


== Ծանոթագրություններ ==
Կարիրի դու Տոկանտինս

Կարիրի դու Տոկանտինս (պորտ.՝ Cariri do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Գուրուպի գավառի կազմի մեջ։ Բնակչությունը կազմում է 3173 մարդ՝ 2006 թվականի տվյալներով։ Գրավում է 1 128,596 կմ2 տարածք։ Բնակչության խտությունը՝ 2,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12.596.615,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.077,89 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,752 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Կարիրի դու Տոկանտինսի մասին
Դոբիրսկո

Դոբիրսկո (բուլղար․՝ Добърско), գյուղ Բուլղարիայի հարավ-արևմուտքում՝ Բլագոևգրադի մարզի Ռազլոգի համայնքում։
Քաղաքը գտնվում է ծովի մակարդակից 1070 մետր բարձրության վրա։ Ըստ 2010 թվականի Բուլղարիայում անցկացված մարդահամարի տվյալների, գյուղի բնակչությունը կազմում է 664 մարդ։
Փոստային ինդեքսը՝ 2799:


== Ծանոթագրություններ ==
Ժուզ

Ժուզ (ղազ.՝ жүз «միություն»), պատմականորեն ձևավորված ղազախների տարածքային միավորում Ղփչաղական տափաստանում, որը մոտավորապես համապատասխանում է ժամանակակից Ղազախստանի Հանրապետության տարածքին։ Ընդհանուր առմամբ ձևավորվել է 3 ժուզ՝ Ավագ ժուզ, Միջին ժուզ, Կրտսեր ժուզ։ Ղազախական առասպելները պատմում են, որ երեք ժուզերը սերվել են երեք եղբայրներից։


== Արտաքին հղումներ ==
Ղազախական ցեղերի բնակեցումը 20-րդ դարի սկզբում (pdf քարտեզ) Archived 2006-12-06 at the Wayback Machine.
Ղազախների ծագումնաբանություն
Ժողովածու (3109)

Ժողովածու (3109), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3109 թվի տակ։ Ձեռագիրը գրվել է 1680 թվականին Ամիր Սարգիս դպիր գրիչի կողմից Սպահանում։ Գրված է թղթի վրա, որը ունի 20×15 չափս։ Ձեռագիրը կազմված է 416 թերթից։ Գրված է միասյուն, նոտրգրով։ Կազմը` ստվարաթուղթ։ Հիշատակարաններ գրչի՝ 231ա, 248ա, 346ա, 347բ, 416բ, կնիք՝ 5ա։


== Բովանդակություն ==
Ղուրան ( թրգն. Ստ. Լեհացի)։
Վարդապետութիւն Մահմետի։
Ընդդիմադրութիւն բանից Ղուրանին։
Պատմութիւն Մահմետի։
Պատմութիւն գալստեան Մահմետին ի Հայս։


== Ծանոթագրություններ ==
Չինաստանի տնտեսական հետազոտությունների կենտրոն

Չինաստանի տնտեսական հետազոտությունների կենտրոն ( անգլ.՝ The China Center for Economic Research, CCER) տնտեսական հետազոտական ​​և կրթական հաստատություն է (Պեկին)։ Կենտրոնը հիմնադրվել է 1994 թվականին, Պեկինի համալսարանի բաժինն է։ Կենտրոնի նպատակն է կիրառել դասավանդման և հետազոտության նոր մեթոդներ և համախմբել արտասահմանում վերապատրաստված չինացի տնտեսագետներին։ Կենտրոնի հիմնադիրն ու տնօրենն է պրոֆեսոր Ջասթին Իֆու Լին։
Կենտրոնը ԱՄՆ Տնտեսական հետազոտությունների ազգային բյուրոյի հետ համատեղ անցկացնում է տարեկան համաժողով (NBER-CCER Annual Conference), կազմակերպում է մի շարք սիմպոզիումներ և սեմինարներ։
Որպես կրթական հաստատություն՝ կենտրոնն իրականացնում է մասնագետների պատրաստման մի շարք ոլորտներ, այդ թվում՝ Ֆորդհեմ համալսարանի (Նյու Յորք) հետ համատեղ MBA ծրագիր։ Դասավանդման մեջ ներգրավված են ամերիկացի առաջատար գիտնականներ, այդ թվում՝ Ջ. Շտրաուսը և Նոբելյան մրցանակակիր Ջ. Հեքմանը։


== Հղումներ ==
Չինաստանի տնտեսական հետազոտությունների կենտրոնի պաշտոնական կայք
Աշըգյան

Աշըգյան, հայկական ազգանուն։


== Ազգանունը կրողներ ==
Խորեն Աշըգյան (1842-1899), բանասեր, խմբագիր։
Հակոբ Աշըգյան (19-րդ դար), լրագրող։


== Ծանոթագրություններ ==
Լատիշովկա (գյուղ, Պուտիվիլի շրջան)

Անվան այլ կիրառումների համար տե՛ս՝ ԼատիշովկաԼատիշովկա (ուկրաիներեն՝ Латишівка), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Լատիշովկա գյուղում բնակվում էր 18 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)